馬修博

馬修博係英國一位男芭蕾舞蹈員，而家係皇家芭蕾舞團首席。

早年生涯
博1993年喺利物浦出世。亞媽係一位會考舞蹈科教師，亞爸都係從事藝術教育。佢6歲開始習舞，11歲入皇家芭蕾舞學校，2013年畢業，但因為膝傷無法參與畢業表演。

職業生涯

博係2013/14舞季加入皇家芭蕾舞團，2015年成為領舞，2016年成為獨舞，2017年成為一等獨舞者。

博嘅生涯突破點發生係2018年3月，佢喺一場《芝莎》嘅表演中途，被通知代替受傷嘅明星大衛海伯格。佢只係跳過呢個角色一次，而且未喺皇家芭蕾表演過全劇主角嘅情況下，成功同劇團首席，俄羅斯明星娜塔麗亞奧斯波娃完成剩低劇目。博嘅頂替贏得觀眾嘅企立鼓掌致意，並獲《倫敦時報》盛讚。當年7月，佢就獲晉升首席演員。而當年12月，佢請假到馬修伯恩嘅劇團，出演男版《天鵝湖》中嘅天鵝，共計32場。

2020年，博成為BBC紀錄片《把竿幫嘅男人》嘅主角。喺武漢肺炎大爆發後，佢嘅復出表演，佢同舞伴瑪雅拉瑪姬莉只有5日時間學識隻雙人舞就要上台。

私人生活
2018年嘅資訊顯示，博住喺倫敦嘉立咸。疫情期間，同舞伴瑪雅拉瑪姬莉成為男女朋友。

芭蕾舞者
英國男演員